ལྷ་བླ་མ་མཁའ་འགྲོའི་བྱིན་རླབས་དང་།བོད་ཁ་བ་ཅན་པའི་བསོད་ནམས་ཀྱིས།རབ་བྱུང་བཅུ་དྲུག་པའི་ས་ཕོ་སྟག་གི་ལོར།ཤར་མདོ་སྨད་གཡང་གི་ར་བ།ས་བྱིན་ཆགས་བིས་མདོ་དཔལ་གྱི་ཐིག་ལེར།གསེར་གྱི་མཆོད་རྟེན་ཞིག་འཁྲུངས་སོང་།དུང་གི་ཟླ་བ་ཞིག་བལྟམས་སོང་།མགོན་པོ་ཚེ་བརྟན།ཆོས་ཀྱི་རྒྱལ་མཚན།ཀུན་གཟིགས་བཅུ་བ་ཆེན་མོ་ཁྱོད་གངས་རིའི་མགོན་དུ་བྱོན་པས།ཆོལ་གསུམ་བོད་ཀྱི་དབུ་འཕང་མཐོ་སོང་།སེམས་ཀྱི་ཉི་མའི་དཔུང་གྲོགས་སུ་ཕེབས་པའི་སེང་དཀར་མོའི་སྙིང་སྟོབས་ཅན་དེ་ཁྱེད་ཡིན།ནག་པོའི་དཔུང་གི་ཁ་གནོན་དུ་བཞུགས་པའི་དཔལ་ཕྱག་ན་རྡོ་རྗེའི་རང་གཟུགས་ཀྱང་ཁྱེད་ཡིན།ཁྱེད་ཀྱི་མཁྱེན་རྒྱ་དང་སྤོབས་པ།ཁྱེད་ཀྱི་བྱམས་བརྩེ་དང་ཕྱག་ལས།དུས་ནམ་ཡང་།གདུང་དམར་བོད་པའི་སེམས་སུ་རྡོ་ལ་རི་མོ་བརྐོས་པ་ཇི་བཞིན་གསལ་ལེར་འཛུམ་ཡོད།